U (Ponpėja)

U (, Ponpėjos kalba: Uh) – Mikronezijos Federacinių Valstijų Ponpėjos valstijos savivaldybė. Ji užima Ponpėjos salos šiaurės rytinę dalį, įsiterpusi tarp Nečo rytuose ir Madolenimo pietuose. Nuo pastarojo skiria Kepidewen Alohkapw kanalas. Tai – mažiausia Ponpėjos savivaldybė saloje.

Be teritorijos pagrindinėje saloje, U taip pat priskiriamos ir Mvando, Dehpeko, Tokajeu salelės. Savivaldybės didžiausia gyvenvietė yra Alohkapu. Savivaldybėje yra 2 pradinės mokyklos."Pohnpei Schools. " Pohnpei State Department of Education.

U laikoma viena iš penkių tradicinių Ponpėjos salos karalysčių (wehi). Jos atsiradimo istorija siejama su isokelekelio legenda. Nuo Saudelerų dinastijos laikų U teritoriją kontroliavo Malenkopvalės (Malenkopwale) karalystė. Pasak legendos, kuomet Isokelekelis nuvertė Saudelerus ir paėmė valdžią karalystėje, jo žmona susilaukė sūnaus. Šis buvo labai nepaklusnus, laužė visas taisykles. Galiausiai pasitraukęs į tolimą šiaurinį pakraštį jis sukūrė atskirą karalystę, kuri ir tapo U.Prehistoric Social Complexity on Pohnpei: The Saudeleur to Nahnmwarki Transformation. U iki šiol egzistuoja tradicinė monarchija, vadovaujama valdovų Nahnmwarki, tituluojamų SangoroTraditional Polities of Federated States of Micronesia.

 Šaltiniai 

Kategorija:Ponpėjos valstijos savivaldybės
Kategorija:Ponpėjos sala